ملک فیروز خان نون

ملک فیروز خان نون 7 مئی 1893ء کو ضلع سرگودھا کی تحصیل بھلوال کے گاؤں ہموکہ میں یپدا ہوئے۔ وہ سر محمد حیات نون کے صاحبزادے تھے۔

ابتدائی تعلیم پبلک اسکول بھیرہ ضلع سرگودھا سے حاصل کی۔ 1905ء میں ایچی سن کالج لاہور میں داخلہ لیا۔ 1912ء میں اعلیٰ تعلیم کے حصول کے لیے انگلستان چلے گئے۔ 1916ء میں ویڈہم کالج آکسفورڈ سے ہسٹری میں بی اے کیا۔ 1917ء میں بیرسٹر بن کر واپس ہندوستان چلے آئے۔ جنوری 1918ء میں سرگودھا سے اپنی پریکٹس کا آغاز کیا۔ جنوری 1921ء تا جنوری 1927ء ہائی کورٹ میں پریکٹس کرتے رہے۔
عملی سیاست

1920ء کے انتخابات میں تحصیل بھلوال سے لاہور لیجسلیٹو کونسل کے رکن منتخب ہوئے۔ 1925ء کو ہندوستان کابینہ میں دیہی آبادی کے وزیر بنے۔ اس وقت وہ سب سے کم عمر وزیر تھے اور اس عہدے پر دس سال سے زیادہ عرصہ تک فائز رہے اور تقریباً سولہ صوبائی اسمبلی کے رکن رہے۔ اکتوبر 1931ء کے انتخابات میں وہ بلا مقابلہ منتخب ہوئے۔ جون 1936ء تا ستمبر1941ء لندن میں ہائی کمشنر کے عہدہ پر خدمات سرنجام دیں۔ پہلی بار1938ء اور دوسری بار1939ء میں بین الاقوامی ادارہ کے اجلاسوں میں ہندوستان کی نمائندگی کی۔ ستمبر 1941ء تا ستمبر 1945ء وائسرائے کی کابینہ کے رکن رہے۔ ستمبر 1945ء میں وزیر دفاع کے عہدے سے مستعفی ہو گئے۔ نومبر 1946ء کو راولپنڈی سے انتخابات میں کامیابی حاصل کی۔ نومبر 1947ء میں آئین ساز اسمبلی کے رکن منتخب ہوئے۔ 1947 میں قائد اعظم محمد على جناح نے آپ کو اپنے خصوصی نمائندہ کے طور پر مسلم دنیا میں بھیجا۔

اپریل 1950ء تا اکتوبر1952ء مشرقی پاکستان کے دوسرے گورنر رہے۔ 13 اپریل 1953ء تا 21 مئی 1955ء مغربی پنجاب کے تیسرے وزیراعلیٰ رہے۔ 1955ء میں مسلم لیگ چھوڑ کر ری پبلکن پارٹی میں شامل ہو گئے اور اس طرح اپوزیشن میں گئے۔ 12 ستمبر 1956ء کو وزیراعظم پاکستان حسین شہید سہروردی کی کابینہ میں خارجہ امور اور دولت مشترکہ کے محکمے ان کے پاس رہے۔ 1956ء میں ان کی جدوجہد سے سلامتی کونسل میں کشمیر اسمبلی کے لیے انتخابات کی تجویز دس ووٹوں سے منظور ہوئی۔ 18 اکتوبر 1957ء کو آئی آئی چندریگر کی کابینہ میں ری پبلکن پارٹی کے ٹکٹ پر وزیر امور خارجہ کے عہدہ پر فائز ہوئے۔
وزارتِ عظمیٰ

11 دسمبر 1957ء کو ابراہیم اسماعیل چندریگر وزارتِ عظمیٰ سے مستعفی ہو گئے اسی روز ملک فیروز خان نون نے بطور وزیراعظم پاکستان حلف اٹھایا۔ وزارت عظمیٰ کے علاوہ ان کے پاس دفاع و اقتصادی، دولت مشترکہ، ریاستیں، سرحدی علاقے، امور خارجہ کشمیر اور قانون کے محکمے رہے۔ ان کے دور حکومت میں 8 ستمبر 1958ء کو گوادر کی منتقلی کا مسئلہ حل ہوا اور پاکستان کو دو ہزار چار سو مربع میل کا رقبہ واپس مل گیا۔
صدر پاکستان میجر جنرل سکندر مرزانے 7 اکتوبر 1958ء کو اسمبلیاں، مرکزی پارلیمنٹ، مرکزی اور صوبائی کابینہ توڑ دی۔
وفات

ملک فیروز خان نون کا انتقال 1970ء میں ہوا۔
تصانیف

ملک فریوز خان نون کئی کتابوں کے مصنف بھی تھے جن میں کینیڈا، احمقوں سے حصولِ عقل، چشمِ دید، ہندوستان اور آپ بیتی (سوانح عمری) قابل ذکر ہیں۔


زمرہ:امریکیت مخالف
زمرہ:انگریز قوم پرست
زمرہ:بھارت کے مستقل مندوبین برائے اقوام متحدہ
زمرہ:بھارت کے ہائی کمشنر برائے مملکت متحدہ
زمرہ:بھارتی سفارتکار
زمرہ:بھارتی فیلڈ ہاکی کے کھلاڑی
زمرہ:بیسویں صدی کے پاکستانی سیاست دان
زمرہ:پاکستان کے وزرائے اعظم
زمرہ:پاکستان مسلم لیگ کے سیاست دان
زمرہ:پاکستانی آپ بیتی نگار
زمرہ:پاکستانی ارکان قومی اسمبلی 1947ء تا 1954ء
زمرہ:پاکستانی ارکان قومی اسمبلی 1955ء تا 1958ء
زمرہ:پاکستانی بیرسٹر
زمرہ:پاکستانی جمہوریت پسند
زمرہ:پاکستانی سفارت کار
زمرہ:پاکستانی سیاست دان
زمرہ:پاکستانی سیاسی مصنفین
زمرہ:پاکستانی علما
زمرہ:پاکستانی وزرائے دفاع
زمرہ:پاکستانی وکلا
زمرہ:پاکستانی یاداشت نگار
زمرہ:پشتون شخصیات
زمرہ:پنجاب (پاکستان) کے وزرائے اعلیٰ
زمرہ:پنجاب ارکان صوبائی اسمبلی 1947ء تا 1949ء
زمرہ:پنجاب ارکان صوبائی اسمبلی 1951ء تا 1955ء
زمرہ:پنجابی شخصیات
زمرہ:تحریک پاکستان کے قائدین
زمرہ:دوسری جنگ عظیم کی بھارتی شخصیات
زمرہ:ضلع خوشاب کی شخصیات
زمرہ:فضلا ایچیسن کالج
زمرہ:لاہور کے سیاست دان
زمرہ:لاہوری شخصیات
زمرہ:مؤرخین ہندوستان
زمرہ:مشرقی پاکستان کے گورنر
زمرہ:نائٹس بیچلر
زمرہ:نون خاندان
زمرہ:واڈھم کالج، اوکسفرڈ کے فضلا
زمرہ:وزرائے خارجہ پاکستان
زمرہ:ویکی ڈیٹا سے مختلف مختصر وضاحت
زمرہ:ہندوستانی نائٹ
زمرہ:1893ء کی پیدائشیں
زمرہ:1970ء کی وفیات

زمرہ:نائٹ کمانداران طبقۂ اعلائے ستارۂ ہند
زمرہ:صوبہ پنجاب (برطانوی ہند) کی شخصیات